“O inimă înțelegătoare reprezintă totul la un

 profesor, și nu o putem aprecia îndeajuns.

 Ne amintim cu stimă de profesorii excelenți,

 dar cu recunoștință de cei care ne-au

 influențat sufletește. Planul de învățământ

 este o materie primă extrem de importantă,

 dar căldura reprezintă elementul vital atât

 pentru planta aflată în creștere cât și pentru

 sufletul copilului.“ – **(Carl Jung)**

 

**MINIPROGRAMĂ OPȚIONAL**

**DENUMIREA OPȚIONALULUI**: *Abilități pentru dezvoltare*

**TIPUL**: *Opțional la nivelul ariei curriculare Consiliere și orientare*

**CLASA:** *a IV-a*

**DURATA:** *anul școlar 2020-2021*

**NUMĂR DE ORE /SĂPTĂMÂNĂ**: *1 oră*

**AUTORUL:**

**ABILITATEA PENTRU SUSȚINEREA CURSULUI**: *prof. înv. primar*

**UNITATEA DE ÎNVĂȚĂMÂNT**:

**ARGUMENT**

Școala și curriculumul secolului XXI trebuie să reflecte un echilibru de competențe cognitive și afective care stimulează dezvoltarea unor tineri capabili, empatici și competenți, care doresc să reușească în viață și își aduc contribuția în comunitățile lor și în societate. Școlile trebuie să realizeze o integrare a cunoștințelor academice cu aptitudini pentru viață cu autoevaluarea, abilitatea de a-și identifica și gestiona emoțiile, empatia, construirea de relații, luarea de decizii și acțiunea civică. Aceste aptitudini sunt esențiale pentru ca tinerii să se adapteze într-o lume aflată într-o rapidă schimbare și interdependență internațională. Ei trebuie să știe să gestioneze stresul provocat de circumstanțele care se schimbă rapid, să culeagă și să evalueze rapid informațiile și să coopereze cu oameni cu viziuni complet diferite asupra lumii. ”Parteneriatul pentru aptitudinile secolului XXI” a dezvoltat o viziune referitoare la succesul tinerilor în noua economie globală. Pentru a ajuta la integrarea aptitudinilor în subiectele academice de bază care se predau în școală, Parteneriatul a dezvoltat un Cadru pentru Învățământul Secolului XXI, care descrie aptitudinile, cunoștințele și expertiza pe care elevii trebuie să și le însușească pentru a reuși în munca lor și în viață.

 Programele Lions Quest sunt concepute pentru îndeplinirea acestor cerințe și îi pregătesc pe elevi pentru o viață bogată și plină de satisfacții, petrecută în bunăstare, sănătate, cu relații puternice, cu o viață de familie împlinită și activi social în secolul XXI. Ele au la bază o abordare educațională numită învățarea socio-emoțională (SEL). SEL este un proces prin care copiii și adulții dobândesc și aplică efectiv cunoștințe, atitudini și aptitudini necesare pentru a înțelege și gestiona emoții, pentru stabilirea și îndeplinirea obiectivelor, pentru a percepe și a arăta empatie, pentru stabilirea de relații pozitive și luarea de decizii responsabile.



 Aceste cinci clustere de competență sunt interdependente și acționează adesea împreună. Astfel, două clustere se focusează pe aptitudini destinate propriei persoane (autocontrolul și conștiința de sine), două pe aptitudini destinate celorlalți (conștiința socială și aptitudini relaționale) iar al treilea pe luarea deciziilor. Capacitatea adulților de a dezvolta aceste competențe este de importanță capitală pentru succesul elevilor. Oferindu-le elevilor abilități SEL explicite, bazate pe dovezi, pe parcursul programei, în condiții de siguranță, grijă și bun management, se înlăturând multe bariere din calea învățării, îmbunătățindu-se astfel atașamentul pentru școală, reducând comportamente riscante și promovând dezvoltarea pozitivă.

**COMPETENȚE SPECIFICE ȘI APTITUDINI CARE SPRIJINĂ DEZVOLTAREA COMPETENȚEI**

|  |  |
| --- | --- |
| **COMPETENȚE SPECIFICE** | **APTITUDINI** |
| **1.Conștiința de sine** | - numirea cu acuratețe a sentimentelor;- recunoașterea legăturilor dintre sentimente, gânduri și comportamente;- evaluarea cu acuratețe a punctelor tari și a limitărilor;- automotivarea;- munca spre/și atingerea obiectivelor;- stabilirea de obiective realiste;- a avea un simț realist de auto-eficiență și optimism;- a avea o gândire pozitivă; |
| **2. Autocontrolul** | - controlul emoțiilor;- gestionarea stresului;- controlul impulsurilor;- automotivarea;- munca spre/și atingerea obiectivelor; |
| **3. Conștiința socială** | - privirea în perspectivă;- empatia;- respectarea diversității;- înțelegerea normelor etice și sociale de comportament;- recunoașterea sprijinului familiei, școlii și comunității; |
| **4. Aptitudini relaționale** | - construirea de relații sănătoase, inclusiv cu diverse individualități și grupuri;- comunicarea clară;- munca în cooperare;- rezistența la presiunea socială negativă;- rezolvarea conflictelor;- apelare la ajutor, la nevoie; |
| **5. Luarea de decizii responsbile** | - alegeri constructive și sigure referitoare la sine, relații și școală;- conștientizarea binelui propriu și al celorlalți;- recunoașterea responsabilității de a se comporta;- luarea deciziilor pe considerente de siguranță etică și considerente sociale;- evaluarea realistă a consecințelor diferitelor acțiuni. |

**CONȚINUTURILE ÎNVĂȚĂRII**

Capitolul 1. ***O comunitate de învățare pozitivă***

* Să ne cunoaștem mai bine
* Reguli stabilite de comun acord pentru respect reciproc
* Cooperarea – cheia succesului
* Care este rolul tău?

Capitolul 2. ***Dezvoltare personală***

* Noi suntem comori
* În căutarea comorilor
* Ce înseamnă să fii responsabil?
* Îmi place să fac lucrurile bine
* Ce fac acum?
* E normal să simt asta!
* Temperarea și analizarea emoțiilor
* Fii cea mai bună versiune a ta

Capitolul 3. ***Dezvoltare socială***

* Darul ascultării eficiente
* Oferirea și acceptarea de complimente
* Rezolvarea conflictelor
* Să confecționam măști împreună
* Ce este hărțuirea?
* Reacții eficiente la comportamente de hărțuire
* STOP hărțuirii!

Capitolul 4. ***Sănătate și prevenție***

* Să construim un viitor sănătos!
* Ne gândim la consecințe și luăm decizii
* Care e mesajul?
* Adevărul despre tutun
* Adevărul despre alcool
* Reporteri informați
* Cu siguranță NU!

Capitolul 5. ***Poziția de lider și serviciul în folosul comunității***

* Pot să întind o mână de ajutor!
* Bagajul meu de talente, abilități și pasiuni
* Știu când e nevoie de ajutorul meu!
* Împreună putem face o schimbare!
* Cum putem face asta!
* Pe locuri, fiți gata, acțiune!
* Am reușit! Ce am realizat?
* Să dăm sfoară în țară!

Capitolul 6. ***Reflecție și încheiere***

* Te apreciez și îți mulțumesc!
* Mulțumesc tuturor colegilor!

**MODALITĂȚI DE EVALUARE**

* **ORALE**
* Întrebări recapitulative
* Jocuri de reflecție
* **SCRISE**
* Fișe de aplicare
* Fișe de lucru cu familia
* **ALTE MODALITĂȚI**
* Observarea directă a implicării elevului în timpul activității

**BIBLIOGRAFIE**

* ***Abilități pentru dezvoltare***, clasa a IV-a, ghidul profesorului, Lions Clubs International Foundation; trad. Alexandra Ina Mateiu, Viviana Mirabela Balabuc, Deva: Cetate Deva, 2019
* Ghid UNIVERSAL de program, Lions Clubs Internațional Foundațion; trad. Alexandra Ina Mateiu, Viviana Mirabela Balabuc, Deva: Cetate Deva, 2019